Robert Guédiguian er vel det nærmeste Frankrig kommer en Ken Loach. Han var senest aktuel med’ Kilimanjaros sne’ og’ Huset ved havet’–og nu fortsætter han sin Marseille-krønike med sit faste team af uforlignelige skuespillere, inklusiv hustruen Ariane Ascaride, som vandt skuespiller-prisen i Venedig for indsatsen i filmen her. Vi er atter i instruktørens hjemby, hvor familien samles for at fejre den lille Glorias fødsel. Men trods lykken over det lille nyfødte barn, kæmper de unge forældre for at få hverdagen til at hænge sammen. Men så får Glorias onkel en smart forretningsidé.’ Gloria Mundi’ er et socialt bevidst og indigneret familiedrama om kærlighed, klasse og det for Guédiguian så indlysende faktum, at blod er tykkere end vand.